امریکا قوشمه ایالتلری نینگ تکزاس ایالتیده ایککی انفجار حادثه سی یوز بیردی
آوستین شهریده اوی لری نینگ آلدیگه قویلگن بمب لرنینگ پارتلب کیتیشی عاقبتیده ایککی کیشی هلاکت گه اوچره دی.
خوفسیزلیک کوچلری, تکزاس ایالتی آوستین شهریده ایککی انفجار حادثه سی نینگ یوز بیرگن لیگی نی بیلدیردی.
ایلک حادثه ده 17 یاشلی کیشی ایچی گه منفجره مواد جایلشتیریلگن پاکت نی اویی نینگ آشپزخانه سیده آچیشی نتیجه سیده انفجار حادثه سی یوز بیردی. اوشبو حادثه عاقبتیده خودی منه شوو یاش کیشی جان بیردی.  عینی دمده اویده گی 40 یاشلی بیر عیال هم یره لندی.
ایککینچی انفجار ایسه, ایلک انفجار نینگ یوز بیرگن جای دن 6 کیلومتر مسافه ده اورین آلگن بیر نقطه ده یوز بیردی.  اوشبو حادثه عاقبتیده هم بیر عیال هلاکت گه اوچره دی.
حادثه نینگ قاره تنلیکلرنینگ یشیاتگن منطقه لرده یوز بیرگن لیگی و فاشیست بیر هجوم دن عبارت بولیشی نینگ ممکن ایکن لیگی توغری سیده باش قاتیریلماقده.
مارچ آیی نینگ 2 نچی کونیده هم, اویی نینگ آلدی گه قویلگن بیر پاکت نی آچیشی نتیجه سیده پارتلش حادثه سی یوز بیررایکن, خودی منه شوو انفجار 39 یاشلی بیر کیشی نینگ اولیمی گه سبب بولگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
